EPAL/EUR kaubaalus

EPAL/EUR kaubaalused on EPAL ja EUR kaubamärgiõigustega litsentseeritud, erinevate mõõtmetega kaubaalused, mille konstruktsioonile ja valmistamisel kasutatud materjalidele kehtivad kindlaksmääratud nõuded. 

Tabel. EPAL/EUR kaubaaluste klassifikatsioon. 
Aluse tüüpMõõtmed (mm)Kaubaaluse nimetusEPAL1/EUR1800x1200x144EPAL Euro alusEPAL2/EUR21200x1000x144EPAL 2 tööstuslik alus (Suurbritannia standard)EPAL3/EUR31000x1200x144EPAL 3 tööstuslik alus (Aasia formaat)EPAL6/EUR6800x600x144EPAL 6 poolalus (jaekaubanduse alus)EPAL7/EUR7800x600x144EPAL 7 poolalus (jaekaubanduse alus)
1952. aastast hakkas Šveitsi Riiklik Raudteekompanii (SBB) kasutama kaubaaluseid mõõtmetega 800 x 1200 mm raudteel osakoormate liikluses. 1961. aastal alustati kaubaaluste vahetussüsteemiga Euroopa Kaubaaluste Ühisfondis (European Pallet Pool, EPP) EUR kaubamärgi all. 1991. aastal asutati Euroopa Kaubaaluste Assotsiatsioon (European Pallet Association, EPAL), mis on ühtlasi ka EPAL kaubamärgi omanikuks. Assotsiatsiooni ülesanne on kaitsta EPAL kaubamärgi õigusi, sertifitseerida kaubaaluseid tootvaid ja remontivaid ettevõtteid ja jälgida kaubaalustele kehtestatud nõuete täitmist. 

EUR kaubamärk on kaitstud rahvusvahelise ja Euroopa ühenduse kaubamärgina alates aastast 1977. aastast. Selle omanik on Rail Cargo Austria (RCA). Kaubamärgist olenevaid õigusi teostab ja rikkumistele reageerib Euroopa Kaubaaluste Assotsiatsioon RCA-ga sõlmitud lepingu alusel. 

Euroopa Kaubaaluste Assotsiatsiooni tegevus on fokuseeritud kaubaaluste avatud ühiskasutusfondi arendamisele ning sertifitseeritud kaubaaluste tootmise ja kasutamise kaitsmisele. EPAL väljastab litsentse eelnevalt hoolikalt kontrollitud tootjatele ja remontijatele ning rakendab õiguslikke meetmeid võltsalauste tootjate suhtes. Assotsiatsioon tegeleb ka unifitseeritud kaubaaluste süsteemi arendamisega koostöös turuosalistega. EPAL kaubamärk on registreeritud 1994. aastast rahvusvahelise kaubamärgina ja Euroopa Ühenduse kaubamärgina 1998. aastast. Sellest tulenevalt omavad nii EUR kui ka EPAL õiguskaitset Eesti Vabariigi territooriumil. 

EPAL kaubamärk on paigaldatud kõigile EPAL-i litsentseeritud kaubaalustele. EPAL-i sooviks on, et Euroopa Kaubaaluste Ühisfond (European Pallet Pool; EPP) ja kaubaaluste ringlussüsteem toimiksid häireteta. Avatud süsteemist on vaja kõrvaldada kõik võltsalused ja muud alused, mis nimetatud ringlussüsteemi ei kuulu ega vasta EPAL-i kehtestatud kvaliteedinõuetele. EPAL jälgib regulaarselt alustele kehtestatud kvaliteedinõuete täitmist. Tagamaks süsteemi toimivust eemaldatakse informatsiooni saamisel EPP ringlusest kõik nõuetele mittevastavad kaubaalused. 

Kuna standarditud ja kvaliteetsete kaubaaluste kasutamine toimub tarneahela kõigi osaliste huvides, on olemas vajadus tagada ringluses olevate kaubaaluste kvaliteet. Kui kvaliteedinõudeid ei järgita ega kontrollita, võib madalakvaliteediliste kaubaaluste kasutamisega kaasneda nii oluline isikukahju kehavigastuste näol kui ka arvestatav materiaalne kahju. Ettevõtted, kellele on EPAL väljastanud litsentsi, omavad õigust aluseid toota ja/või remontida. Samas kaitstakse litsentsiomanikke kõlvatu konkurentsi eest, mis väljendub eelkõige selles, et kaubaalustele lisatakse EPAL/EUR märgised näitamaks, et tegemist on litsentseeritud kaubaalustega. EPAL kaubaaluseid toodavad, remondivad ja vahendavad ligi 1500 ettevõtet paljudes riikides üle maailma. 

EPAL kaubaaluseid on kasutatud maailmas juba rohkem kui pool sajandit. Üle maailma on ühiskasutusfondis ringluses rohkem kui 450 miljonit EPAL/EUR kaubaalust. Igal aastal toodetakse juurde keskmiselt 75 miljonit alust. Tänu sellele on need kasutajaile kättesaadavad peaaegu kõikjal ja veoteekonnad kaubaaluste saamiseks on lühikesed. 

Sõltumatu auditibüroo Bureau Veritas hoolitseb alates 2013. aastast selle eest, et toodetavad, remonditavad ja ringluses olevad EPAL kaubaalused oleksid kvaliteetsed ja vastaksid kehtivatele tehnilistele nõuetele. Kahveltõstukite tõstekahvlite standardpikkused ja ristlõiked on sobivad kõikide EPAL kaubaaluste käsitsemiseks. 

EPAL klassifitseerib kvaliteedi kriteeriumi alusel EPAL-Euro kaubaaluseid avatud ühiskasutusfondi tarvis nelja eri kvaliteediklassi alljärgnevalt.

Tabel. EPAL/EUR kaubaaluste eri kvaliteediklassidesse määramise kriteeriumid. 
 Kaubaaluse kvaliteeti kirjeldav kriteeriumUus klassKlass AKlass BKlass C1Neljasuunaline puidust kaubaalus vastavuses DIN EN 13698-1-gaxxxx2Toodetud kooskõlas EPAL tehniliste regulatsioonidegaxxxx3Neli kaubaaluse nurka on faasitud, kolm aluslauda faasitud mõlemalt küljeltxxxx4Vastavuses ProdSG-gaxxxx5Hööveldatud pealis- ja aluslauad, standardne naelutusmusterxxxx6Kuivamisest tingitud pikipraod pealis- ja aluslaudades on lubatudxxxx7Ei puudu ükski konstruktsioonielement – laud ega klotsxxxx8Puuduvad mädanenud või vettinud konstruktsioonielemendidxxxx9Puuduvad lubamatud konstruktsioonielemendidxxxx10Puuduvad väljaulatuvad või purunenud lauadxxxx11Ükski neljast klotsist pole viltuxxx 12Puuduvad viltused konstruktsioonielemendid ja killunenud osadxxx 13Kaubaalus pole läbi ligunenud (vettinud)xxxx14Puudub saaste, mis võib kanduda üle alusel olevale kaubale (värv, õli, lõhn, hallitus ja puidukahjurite poolt põhjustatud kahjustusxxxx15Puuduvad külge kleepunud kile, kartong või teipxxx 16Esinevad kasutamise tunnused xxx17Puuduvad väljaulatuvad puitosad (tükid, killud jms)xxx 18Puidu niiskusesisaldus on väiksem kui 22%xxx 19Puudub saastexx  20Puit on hele, pleekimata ja määrdumataxx  

Viited